РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/373-21

10. септембар 2021. године

Б е о г р а д

З А П И С Н И К

58. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 9. СЕПТЕМБРА 2021. ГОДИНЕ

Седница је почела у 9.30 часова.

Седницом је председавала Јелена Жарић Ковачевић, председник Одбора.

Седници су присуствовали чланови Одбора: Невена Веиновић, Угљеша Мрдић, Ђорђе Тодоровић, Вук Мирчетић, Дубравка Краљ, Тома Фила и Лука Кебара.

Седници је присуствовали су и: Милош Терзић, заменик члана Одбора Илије Матејића и Зоран Томић, заменик члана Одбора Оље Петровић.

Седници Одбора накнадно је приступила Виолета Оцокољић, члан Одбора.

Седници нису присуствовали чланови Одбора: Марија Јевђић, Миленко Јованов, Јован Палалић, Жељко Томић, Ђуро Перић и Балинт Пастор, нити њихови заменици.

Седници Одбора су присуствовали и представници: Министарства трговине, туризма и телекомуникација - Урош Кандић, државни секретар у Министарству, Вишња Ракић, помоћник министра у Сектору за заштиту потрошача и Тамара Самарџић, из Сектора за заштиту потрошача; из Министарства унутрашњих послова - Драган Петровић, шеф Одсека за међународне уговоре; из Министарства заштите животне средине - Татјана Калуђеровић, начелник Одељења за нормативне послове и хармонизацију прописа у области заштите животне средине; из Министарства културе и информисања - Данијела Ванушић, помоћник министра за заштиту културног наслеђа и дигитализацију; из Министарства за рад, запошљавање, борачка и социјална питања - Стана Божовић, државни секретар у Министарству и Маја Ђорђевић, помоћник министра и.

На предлог председника, Одбор је једногласно (10 гласова за) утврдио следећи

**Д н е в н и р е д:**

- усвајање записника 54, 55, 56. и 57. седнице Одбора -

1. Разматрање Предлога закона о заштити потрошача, који је поднела Влада (број 011-1290/21 од 9. јула 2021. године), у појединостима;

2. Разматрање Предлога закона о потврђивању Споразума између Владе Републике Србије и Савезне Републике Немачке о ратним меморијалима, који је поднела Влада (број 011-1485/21 од 27. августа 2021. године);

3. Разматрање Предлога закона о потврђивању Споразума између Владе Републике Србије и Владе Републике Кипар о сарадњи у области заштите од катастрофа, који је поднела Влада (број 011-1487/21 од 27. августа 2021. године);

4. Разматрање Предлога закона о потврђивању Одлуке 2014/2 о измени Анекса I Конвенције о прекограничним ефектима индустријских удеса (број 011-1484/21 од 27. августа 2021. године);

5. Разматрање Предлога закона о употреби српског језика у јавном животу и заштити и очувању ћириличког писма, који је поднела Влада (број 011-1538/21 од 3. септембра 2021. године), у начелу.

Пре одлучивања о тачкама дневног реда, Одбор је једногласно (10 гласова за) усвојио записнике 54, 55, 56. и 57. седнице Одбора.

**Прва тачка дневног реда:** Разматрање Предлога закона о заштити потрошача, који је поднела Влада (број 011-1290/21 од 9. јула 2021. године), у појединостима

Одбор је, у складу са чланом 164. Пословника Народне скупштине, размотрио амандмане на Предлог закона о заштити потрошача и сматра да су у складу са Уставом и правним системом Републике Србије следећи амандмани:

- на члан 5. који је поднела народни посланик Сандра Божић;

- на члан 12. који је поднела народни посланик Сандра Божић;

- на члан 37. који је поднео народни посланик Бранимир Јовановић;

- на члан 114. који је поднео народни посланик Ђорђе Комленски.

Одбор је одлуку донео једногласно (10 гласова за).

За известиоца Одбора на седници Народне скупштине одређен је председник Одбора.

**Друга тачка дневног реда:** Разматрање Предлога закона о потврђивању Споразума између Владе Републике Србије и Савезне Републике Немачке о ратним меморијалима, који је поднела Влада (број 011-1485/21 од 27. августа 2021. године)

Одбор је размотрио Предлог закона о потврђивању Споразума између Владе Републике Србије и Савезне Републике Немачке о ратним меморијалима, који је поднела Влада и сматра да је Предлог закона у складу са Уставом и правним системом Републике Србије.

Одбор је одлуку донео једногласно (10 гласова за).

За известиоца Одбора на седници Народне скупштине одређен је председник Одбора.

**Трећа тачка дневног реда:** Разматрање Предлога закона о потврђивању Споразума између Владе Републике Србије и Владе Републике Кипар о сарадњи у области заштите од катастрофа, који је поднела Влада (број 011-1487/21 од 27. августа 2021. године)

Одбор је размотрио Предлог закона о потврђивању Споразума између Владе Републике Србије и Владе Републике Кипар о сарадњи у области заштите од катастрофа, који је поднела Влада и сматра да је Предлог закона у складу са Уставом и правним системом Републике Србије.

Одбор је одлуку донео једногласно (10 гласова за).

За известиоца Одбора на седници Народне скупштине одређен је председник Одбора.

**Четврта тачка дневног реда:** Разматрање Предлога закона о потврђивању Одлуке 2014/2 о измени Анекса I Конвенције о прекограничним ефектима индустријских удеса (број 011-1484/21 од 27. августа 2021. године)

Одбор је размотрио Предлог закона о потврђивању Одлуке 2014/2 о измени Анекса I Конвенције о прекограничним ефектима индустријских удеса, који је поднела Влада и сматра да је Предлог закона у складу са Уставом и правним системом Републике Србије.

Одбор је одлуку донео једногласно (10 гласова за).

За известиоца Одбора на седници Народне скупштине одређен је председник Одбора.

**Пета тачка дневног реда:** Разматрање Предлога закона о употреби српског језика у јавном животу и заштити и очувању ћириличког писма, који је поднела Влада (број 011-1538/21 од 3. септембра 2021. године), у начелу

Одбор је размотрио Предлог закона о употреби српског језика у јавном животу и заштити и очувању ћириличког писма,, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (10 гласова за, 1 није гласао).

За известиоца Одбора на седници Народне скупштине одређен је председник Одбора.

Седница је завршена у 9,40 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Јелена Жарић Ковачевић